cyanic-selkie/wikianc huggingface dataset:
Helge Andreas Norbakken
Helge Andreas Norbakken (født 1965 i Tromsø) er en norsk musiker med slagverk og perkusjon som hovedinstrument, kjent for sitt samarbeid med artister som Mari Boine, Jon Balke (MNO/Bathagraf/Siwan), Kari Bremnes, Maria Joao, Karl Seglem, Becaye Aw, Miki N´Doye, Jovan Pavlovic og Anne Wylie.
Karriere
Han er utdannet ved Trøndelag musikkonservatorium i Trondheim, Jazzlinja (1984-88), og er en av de mest anerkjente skandinaviske perkusjonistene. Han startet sin utøvende karriere med å spille på internasjonale arenaer i Mari Boine Band, og var med på innspillingene Goaskjinvellja, Lehakastin, Ballvvoslatina og live Eallin (1997) med henne. Etter dette har han turnert og spilt inn plater med Maria Joao, Jon Balke, Kari Bremnes, Ayub Ogada og flere norske og internasjonale musikere. Etter å ha jobbet med arv-musikk på Mari Boines turer, spilte han live med Ayub Ogada (i trio med Giovanni Amigheti og med storband.
Makrell i tomat
Makrell i tomat er et pålegg som består av biter av fiskesorten makrell og saus av tomat.
King’s Head Inn (Aylesbury)
King's Head Inn er en av de eldste pubene med tilknyttet skysstasjon i det sørlige England. Den ligger ved Market Square i Aylesbury, administrasjonsbyen i Buckinghamshire.
Makrell i tomat
Makrell i tomat er populært pålegg i Norge, og ifølge en spørreundersøkelse i 2004 er dette en av de mest foretrukne påleggssorter. Det ble startet med hermetisk produksjon på 1950-tallet i Norge. Det at makrell i tomat fra da av ble tilgjengelig i hermetisk form, medførte at denne påleggssorten ble tatt i bruk i stor skala.
Historie
Stabburet AS har vært markedsledende leverandør av makrell i tomat i Norge siden 1958, og bruker en oppskrift utviklet av Gunnar Nilsen og Svein Jervell. Fra begynnelsen på 1950-tallet til 2008 ble Stabbur-makrell produsert på hermetikkfabrikk i Øyenkilen i Fredrikstad. Da ble produksjonen flyttet til den Orkla-eide Abba-fabrikken i Kungshamn i Sverige.
King Oscar gjorde sitt inntog på makrell i tomat-markedet på 1990-tallet med sin runde makrellboks, og lanserte sin skinnfrie makrellfilet i 2014. King Oscar har siden 1902 produsert hermetisk sjømat, og har fabrikk i Svolvær, Lofoten, og i Polen.
King’s Head Inn (Aylesbury)
Den eldste delen av den eksisterende bygningsmassen er fra det 15. århundre, men kjellerne er fra det 13. århundre og kan ha tilhørt et kloster.
Makrell i tomat
Historie
Lofoten fiskeindustri kastet seg i 2020 inn i markedet med sin makrell i tomat, produsert i Norge. Det omsettes 50 millioner bokser makrell i tomat årlig i norsk dagligvare. Lofoten satser på på selge 3 millioner av disse. Lofoten produserer sin makrell på hermetikkfabrikk i Gjerdsvika på Sunnmøre. Fabrikken i Gjerdsvika produserte tidligere Sunnmøre makrell i tomat. Fremdeles på 1990-tallet var det en rekke produsenter av makrell i tomat i Norge.
Beskrivelse
Makrell i tomat regnes for å være svært sunt. Pålegget har et høyt innhold av omega-3-fettsyrene, vitamin D og kalsium. I tillegg inneholder makrell i tomat også en rekke andre vitaminer og mineraler, blant annet vitamin A, vitamin E, vitamin B6, vitamin B12, jern, magnesium og sink.
King’s Head Inn (Aylesbury)
Den eldste referansen til puben er fra 1455, da den ble omtalt som Kyngeshede. Storsalen er, den eldste bevarte delen, er noe yngre, fra 1470-årene. Den ble reist som et gjestehus for Verneyfamilien, som eide Claydon House i nærheten. Kong Henrik VI og hans dronning Margaret av Anjou bodde muligens der under en rundreise i det 15. århundre. Et glassmaleri, som tidligere var i gråbrødreklosteret i nærheten, men som så ble flyttet til puben, viser kongens og dronningens våpen, sammen med våpnene til kardinal Henry Beaufort, William de la Pole og den lokale familien Botlier. Vinduet er bevart, men ikke godt synlig ettersom det er godt beskyttet.
I storsalen kan man se wattle and daub-konstruksjonen, en form for bindingsverk der en blanding av leire, strå og gjerne andre materialer som hestehår presses inn mellom trestolper. På veggen kan man se en Tavern clock, også kjent som en Act of Parliament clock. I 1797 innførte William Pitt den yngre en skatt på alle klokker og ur. Det ble da vanlig å sette opp slike klokker på offentlige steder, fordi mange valgte å la være å kjøpe egne lommeur. Baren ble satt opp av Rotschildfamilien, som kjøpte bygningen som et hotell på 1800-tallet. Ved siden av baren kan man se et stykke viktoriansk tapet som engang dekket hele rommet. Salen er også kjent som the Glue Pot («limkrukken») fordi post ble sortert og stemplet der etter at King's Head the poståpneri på slutten av det 17. århundre.
Det georgianske rommet har fått sitt navnet fra panelet på veggene, som er fra mellom 1714 og 1837; det store tidsspennet skyldes reparasjoner. På veggen henger et husarbelte og -veske, som tilhørte Royal Bucks Hussars. Beltet holdt opprinnelig et dekorativt sverd.
Etter borgerkrigen var det mangel på mynt, og mange vertshus begynte å lage handelssjetonger. På King's Head begynte man med dette i 1657, mens William Dawney drev stedet. Eksemplarer av slike sjetonger er utstilt.
Solrommet, som ligger rett over storsalen, var det største soverommet. I 1533 var den brudesuite for Henrik VIII og Anne Boleyn; hennes familie eide Aylesbury Manor. Under den engelske borgerkrigen, etter slaget ved Worcester i 1651, bodde Oliver Cromwell på King's Head, antagelig i dette rommet. Han skal ha hatt et system med ventiler og speil slik at han kunne observere storsalen fra sitt rom; dette er ikke bevart, så det er usikkert om det virkelig eksisterte. En stol han skal ha sittet i er et av de eldste møbler i puben. Det ble i det 20. århundre funnet flintlåspistoler og sverd i et prestehull, noe som støtter teorien om at også vanlige soldater var innkvartert der. Den opprinnelig adgangen til rommet var via en vindeltrapp.
Spiserommet ble bygget på slutten av det 19. århundre, da det ble drevet hotell i King's Head. Eikepanelet ble installert av George Devey. Det var opprinnelig to peiser i rommet. Som mange gamle puber i England har King's Head sine spøkelseshistorier. Det hevdes at minst tre spøkelser hjemsøker stedet. Et av dem er the Gray Lady, som skal ha stått ved peisen i storsalen, mens et annet er er en kvinne som har blitt sett ved den røde trappen. Sistnevnte hevdes å være en tjenestepike som falt og døde der omkring år 1900. Det siste er en nonne som skal ha blitt sett ved den bevarte peisen i spisesalen i 2003. Det skal ha vært et kloster der puben ligger, men det var sannsynligvis et munkekloster.
Fra midten av det 17. århundre var King's Head en travel skysstasjon. Bakporten ble utvidet for å kunne ta imot større vogner. Nede ved bakken kan man se «hjulbankersteinene», som sørget for at hjulene ble dyttet riktig vei når vognene kjørte inn.
Forsøg til en Afhandling om Guds Viisdom
Forsøg til en Afhandling om Guds Viisdom er en kristen traktat eller pamflett fra 1796, skrevet av lekpredikanten Hans Nielsen Hauge (1771-1824). Det var Hauges andre bokutgivelse, utgitt samme år som hans åpenbaringsopplevelse 5. april 1796. Boken var på 116 sider.
King’s Head Inn (Aylesbury)
På den brosteinsbelagte gårdsplassen – det er faktisk tre lag brostein – plasserte man vogner, mens hestene ble satt i en stall ved gårdsplassen og de reisende fikk rom i etasjen over. Det som i dag drives som pub var opprinnelig bolighus, som i omkring 1750 ble gjort om til gjesterom. Den eldste stallen er fra slutten av det 16. århundre, og en større ble bygget da skysstasjonen ble opprettet.
Forsøg til en Afhandling om Guds Viisdom
Boka er en fremstilling av kjernen i den kristne troen, og en kritikk av samtidens prester for å forsømme sitt sjelesørgeroppdrag ovenfor menigheten. Både i denne boken, i den foregående Betragtning over Verdens Daarlighed (1796) og i den etterfølgende De Eenfoldiges Lære og Afmægtiges Styrke (1798) skriver Hauge fra en ydmyk, men likevel selvbevisst «posisjon, nemlig opprøret nedenfra». Et hyppig resonnement er at bokens budskap vil fremstå som naiv dårskap for de som regnes som vise i denne verden. Angrepene på prestestanden er svært harde i alle tre bøkene.
King’s Head Inn (Aylesbury)
Det var flere tunneler fra puben til kirker og andre bygninger i Aylesbury, som skulle brukes som rømningsveier dersom rojalistene tok byen under borgerkrigen. Disse er nå fylt igjen.
Forsøg til en Afhandling om Guds Viisdom
Bokens første kapitler er «Om Guds Væsen, Gierninger og Villie» - hvor skapelsen og frelseshistorien gjennomgås, og «Om de Mennesker der har efterfulgt Guds Villie og hva Fristelser og Trængsler de haver havt» - en kortversjon av kirkehistorien. Kapittel tre og fire «Om de Mennesker der haver fulgt sit Slange-Billede eller Satan, og dets Følger» og «Om de forføreriske Lærere og deres Frugter, tilligemed hvad dem foraarsager» er «syndernes historie fra Kain til katolisismen». Det femte kapitlet er «Om Omvendelsen og hvorledes den bør skee» - og dette er bokens hovedkapittel eller klimaks.
Kiromanti
Kiromanti, kiromantikk (dannet av gresk cheir 'hånd' og manteia 'spådom'), håndlesing, håndtydning eller håndanalyse er kunsten «å spå i hånden», det vil si å avlese en persons karaktertrekk og framtid ved å tyde linjer og former i personens hender. Metoden har eldgamle røtter i kultur og folketro, men er en psevdovitenskaplig teknikk som fullstendig mangler vitenskapelig grunnlag.
King’s Head Inn (Aylesbury)
Puben eies av National Trust, som både driver puben og utvikler den som et ressurssenter for byen. King' Head er en av to puber som drives med vanlig pubservering av National Trust.
Forsøg til en Afhandling om Guds Viisdom
Bokens syvende og siste kapittel «Forklaring over nogle Profesier» er en åtte siders utlegning om Johannes' åpenbaring. Sverre Norborg, som har skrevet en biografi om Hauge, mener at boken er «"vansiret av et ubalansert svermeri", og basert på en "mistolking" av Johannes Åpenbaring. Hauge hadde ved en "sjelelig kortslutning" identifisert seg "med Åpenbaringsbokens dramatiske budskap", og forkynnelsen hans ble med ett "rent apokalyptisk"».
Boken inneholder også et kapittel med «Forsvar mod de Indvendinger som ere giorte imot mit Skrift: Betragtning over Verdens Daarlighed».
Kiromanti
Historie
Håndanalyse har flere tusen år gamle tradisjoner. Teknikken skal være kjent fra Kina og India omkring 2000 f.Kr. Andre mener kaldeerne var de første som praktiserte kiromanti, og at skikken spredte seg til det gamle Egypt og videre til antikkens Hellas. I middelalderen ble håndlesing gjerne knyttet til stjernetydning.
Forsøg til en Afhandling om Guds Viisdom
Hauges posisjon som oppbyggelsesforfatter ble formet i og med hans fire første bøker, som alle «kom ut i mellom fire og seks opplag i tida før 1804. En regner med et samlet opplag på disse tekstene på mellom 40 og 100 000 eksemplarer i perioden fram til arrestasjonen. Ingen annen del av Hauges forfatterskap fikk en tilsvarende betydning»
Kiromanti
Historie
I India er kiromanti fortsatt utbredt, og sigøynere og andre reisende praktiserer kiromanti som betalt tjeneste også i Europa. Seriøs håndanalyse er i tillegg i bruk som moderne overtro blant sannsigere og andre i alternativbevegelsen. Teknikken utøves også som uskyldig underholdning på tivolier og andre steder.
King’s Head Inn (Aylesbury)
Byens turistkontor, med informasjonsmateriell og et lite utvalg av bøker til salgs, drives av frivillige i pubens lokaler.
Kiromanti
Tydning
1. Livslinja
3. Hjertelinja
4. Morallinja (venusbeltet)
5. Sollinja
6. Ligne de Mercure (Line of mercury)
Roger Bigod, 4. jarl av Norfolk
Roger Bigod (født ca. 1209, død 1270) var 4. jarl av Norfolk og Earl Marshal av England.
Sætrangsgata
Sætrangsgata (1-183, 6-44 ) er en vei på Klekken i Ringerike.
Veien er en sidevei til Klekkenveien, og går sørover fra denne ved Sætranggårdene. Sætrangsgata har flere stikkveier, inn til gårder i området, og ender opp i Hadelandsveien ved Gullerud. Veien har spredt bebyggelse, og består av gårder og eneboliger. Den ligger cirka 198 meter over havet ved Sætranggårdene i nordenden.
Roger Bigod, 4. jarl av Norfolk
Han var sønn av Hugh Bigod og Matilda Marshal, datter av William Marshal, 1. jarl av Pembroke og Earl Marshal av England. Etter at hans far døde i 1225 ble Roger myndlingen til William de Longespee, 3. jarl av Salisbury. Etter at han giftet seg med Isabella, datter av Vilhelm I av Skottland, ble han også myndling av sin svoger, Alexander II av Skottland, inntil 1228, da han, skjønt fortsatt umyndig, overtok sin fars eiendommer, inkludert Framlingham Castle, men han arvet derimot ikke sin fars tittel før i 1233.
Roger Bigod var eldre halvbror av John de Warenne, 7. jarl av Surrey, som var sønn av William de Warenne, jarl av Surrey. Moren Matilda Marshal var enke etter Hugh Bigod, 3. jarl av Norfolk.
Da den siste av hans mors brødre døde uten en mannlig arving overtok Roger tittelen Earl Marshal av England i 1246. Med sin yngre bror Hugh Bigod (Justiciar) var han blant de mest prominente baronene som kjempet for å ta kontrollen over regjeringen i England fra kong Henrik III av England og støttet Simon de Montfort i det som skulle bli Den andre baronenes krig.
Roger fikk ingen barn og ble etterfulgt av sin nevø, Roger Bigod, 5. jarl av Norfolk.
Kiromanti
Tydning
7. Ligne de chance (Line of luck) ]] Ifølge dem som tror på metoden, kan spåmenn og -kvinner forutse en persons framtidige skjebne og muligheter ved å se på linjer, mønstre og former i personens hånd eller fingre, særlig håndflatene. En kan angivelig også få kunnskap om personenes fortid, helse og personlighetstrekk ved å studere og tolke hudfolder og andre ytre tegn i hendene.
Trussel
En trussel beskriver en verbal, strategisk eller positurisk (kroppsspråk) aggressiv handling som søker å tvinge ett eller flere andre individer til enten å utføre eller ikke å utføre bestemte handlinger, under lovnad om at noe alvorlig eller verre kan eller vil skje (som oftest en voldelig handling som vil gå ut over den som mottar trusselen).
Kiromanti
Tydning
De mest interessante linjene i håndflaten anses å være livslinja, som ikke viser livslengden men helse ogvitalitet, og hodelinja'', som avspeiler følelsesliv og personlige forhold.
Trussel
Eksempler på trussel er en hund som knurrer, en katt som hveser eller en klapperslange som rasler. I truslene ligger det at hunden vil bite, katten vil klore og slangen vil hogge, om mennesket ikke avslutter eller reverserer sin handling. En trussel kan også beskrive en fare for et eller flere individer. Trusler brukes ofte under krig, ran, voldtekter og andre forbrytelser.
Trusler i norsk straffelov
I straffeloven av 2005 (som trådte i kraft 1. oktober 2015) skilles det mellom «trusler» og «grove trusler». Dessuten har enkelte yrkesgrupper særskilt vern mot trusler. Trusler eller andre ulovlige midler søker å påvirke hvordan personer stemmer i valg er også straffbart.
Etymologi
Trussel er avledet av verbet true, som stammer fra norrønt þrúga som igjen er avledet av germansk *þrūqōn- som også opphav til det norske ordet trykke. Indoeuropeisk rot er muligens *treu- som er en variant av *terǝ- som betyr «dreie, bore».
Eliteserien i håndball for menn 2007/08
Eliteserien i håndball for menn 2007/08 var den 42. sesongen av den norske eliteserien i herrehåndball, og den første sesongen under navnet Postenligaen.
Ligaen besto av de 9 beste lagene fra Eliteserien 2006/07, de to beste lagene fra 1. divisjon 2006/07 samt vinneren av fjorårets kvalifiseringskamp. Sesongen startet 15. september 2007 med kampen mellom og, og ble avsluttet med en full runde 2. april 2008.
Regjerende mester,, tok klubbens tredje seriemesterskap, åtte poeng foran den nyopprykkede , og ni poeng foran bronsevinner.
Etter 33 år på det øverste nivået i norsk herrehåndball, rykket ned til 1. divisjon 2008/09 etter å ha startet sesongen med to minuspoeng og kun fikk én seier og ett uavgjortresultat i løpet av sesongen.
fulgte Kragerø ned i 1. divisjon, mens endte på tiendeplass og måtte ut i kvalifiseringskamp mot  som endte på tredjeplass i 1. divisjon 2007/08. Stord vant begge kampene og beholdt dermed plassen i Postenligaen.
Flåklypa Grand Prix (andre betydninger)
Flåklypa Grand Prix kan vise til:
Vidar Kleppe
Vidar Sveinung Kleppe (født 16. september 1963 i Bergen) er en norsk politiker som var en sentral politiker for Fremskrittspartiet frem til 2001. Han var stortingsrepresentant for Vest-Agder 1989–1993 og 1997–2001 og 2. nestformann i Fremskrittspartiet 1995–1999. Han ble i 2001 suspendert fra Fremskrittspartiet etter å ha blitt beskyldt av Carl I. Hagen for å være en populist. Kleppe meldte seg selv ut av FrP etter en opprørende strid. Kleppe vant re-nominasjon til Stortinget for FrP Vest-Agder. Kleppe har også vært leder for Demokratene 2002–2012. Han er nå medlem av Agder fylkesting og Kristiansand bystyre. 15. mars 2023 kunngjorde Norgesdemokratene at Kleppe ikke lenger var en del av partiet. Han har lansert og stiller for "Kleppelista" i kommune- og fylkestingsvalget i 2023.
Bakgrunn og politisk virke
Kleppe er utdannet mekaniker 1979–1980. Han reiste i utenriks sjøfart 1981–1982 og var deretter industriarbeider i Kristiansand 1982–1987. Han var selvstendig næringsdrivende 1987–1989. Han var ansatt i Dica Reklame 1994–1997.
Kleppe ble suspendert i 12 måneder fra FrP i mars 2001. Carl I. Hagen var overbevist om at Kleppe hadde ambisjoner om å bli hans etterfølger. Han meldte seg imidlertid ut av partiet samme år. Etter en snartur innom Det Liberale Folkeparti stiftet han og andre ekskluderte FrP-medlemmer partiet Demokratene i 2002. Han var leder for partiet 2002–2012.
Kleppe var en av Stortingets mest markante politikere på 1990-tallet. Han var hovedarkitekten bak at Stortinget vedtok lik krigsinvalidepensjon, uavhengig av om den pensjonerte hadde vært dekksgutt eller kaptein i krigsårene 1939–1945. Kleppes forslag om fangeerstatning (100 000 kroner) til norske fanger i japansk-kontrollerte områder under den andre verdenskrigen fikk full tilslutning av Stortinget.
Vidar Kleppe er sønn av direktør Erling Kleppe (1941–1989) og husmor Harriet Kleppe (født Uthaug) (1944–2018). Kleppe giftet seg i 1992 med Elin Dyrstad (1966–2021), og sammen fikk de tre barn.
Volleyball under Sommer-OL 1972 – Volleyball menn
Volleyball for menn under Sommer-OL 1972 fant sted fra 27. august til 9. september 1972 i München.
Acanthodoxus
Acanthodoxus er en slekt av biller som tilhører den artsrike underfamilien Lamiinae i familien trebukker (Cerambycidae).
Levevis
Larvene lever i død ved.
ITunes Live from SoHo (Adele-EP)
iTunes Live from SoHo er den første EP-utgivelsen til den engelske sangeren og låtskriveren Adele, utgitt 3. februar 2009. EP-albumet ble innspilt live under iTunes-festivalen i 2011, i The Roundhouse i England. EP-platen har ligget på 105.-plass i Billboard Hot 200.
Per Rygh
Peder (Per) Strand Rygh (født 30. august 1874 i Kristiania, død 14. februar 1941 i samme by) var en norsk advokat.
Liv
Han var sønn av Evald Rygh (1842–1913) og Sofie Arntzen (1842–1913), og bror av juristen Arne Rygh. Farfaren var stortingsmann Peder Strand Rygh. Faren var ordfører i Kristiania og statsråd fra 1889 til 1891. Familien bodde i en villa i Eilert Sundts gate i Kristiania, hvor den ugifte onkelen Oluf Rygh og en ugift tante også bodde.
Som gutt var han elev ved Aars og Voss' skole, ble student i 1891 og tok juridisk embetseksamen i 1896. Som student var han medlem av styret i Studentersamfundet og Den konservative studenterforening. Deretter var han hos advokatene A. C. Bonnevie og A. M. Seip, før han tilbragte et år i Frankrike og England. Fra 1899 var han fullmektig i firmaet, som nå het Seip og Lundh, og hvor han etterhvert ble kompanjong. Fra 1907 var han ansatt i Norsk kraftaktieselskab og De norske salpeterverker (Rjukan-selskapene), før han i 1911 vendte tilbake til firmaet Seip, Lundh og Rygh.
I 1909 deltok Rygh som den norske statens advokat i reinbeitesaken. Han var forsvarer i riksrettssaken mot Abraham Berge 1926–27 og advokat for Norge i Grønlandssaken 1932–33. Fra 1927 til sin død var han medlem av direksjonen i Forsikringsselskabet Norden og fra 1929 til 1930 formann i styret for Den Norske Creditbank.
Rygh utga flere artikler og bøker om juridiske emner, blant andre Om Begrebet Formue og Indtægt efter Skattelovene av 1911 med Tillægslove (1923), og foresto andre utgave av Auberts Obligationsrettens specielle del (1901). Han skrev ofte artikler for Morgenbladet og Aftenposten.
Utmerkelser
I 1911 ble han utnevnt til ridder av St. Olavs Orden.
Adiheterothripidae
Adiheterothripidae er en gruppe (familie) av insekter som tilhører ordenen trips (Thysanoptera). Trips er små insekter mellom 0,5 og 1,5 cm lange, men de fleste er under 5 millimeter. Det er bare kjent seks nålevende arter, men i tillegg blir minst 17 fossile arter ført til denne familien.
Utseende
Små, spinkle trips, gjerne brune på farge. Antennene er tynne og består av ni klart skilte ledd, alle leddene bortsett fra det innerste har tverr-rader av fine hår (microtrichia). Ledd tre og fire har brede, kjegleformede sansehår.
Liv og utvikling
De artene der biologien er kjent lever på døde kvister, der de trolig spiser sopphyfer, eller fra blomstene på daddelpalmer.
En gammel gruppe?
Familien blir regnet som en av de mest primitive gruppene av trips. I tillegg til de seks nålevende artene er det beskrevet 17 fossile arter fra rav som blir plassert i denne familien, mange av disse fra Kritt-tiden.
Guanches
Los Guanches er det spanske navnet på den eldste kjente befolkningsgruppa på de større Kanariøyene, innvandret en gang mellom 1 000 og 100 år f. Kr. Ordet guanche stammer fra guanchinet som ordrett betyr «menneske fra Tenerife» (fra guan = menneske og Chinet = Tenerife). I dag regnes guanchefolket som utdødd, eller muligens rett og slett assimilert med europeiske innvandrere som for alvor begynte å befolke øyene på 1500-tallet. Deres opprinnelige kultur er utdødd, men deres plystrespråk Silbo har overlevd i dalene på La Gomera.
Historie
Den romerske forfatteren og hærføreren, Plinius den eldre refererer til Juba II, konge av Mauretania, som hevder at en mauritansk ekspedisjon år 50 f.Kr. fant ruiner av store bygninger, men en heller sparsom befolkning, noe som kan tyde på at det muligens har vært en sivilisasjon på øyene før guanchefolket kom. Senere beretninger tyder på at det var en viss trafikk fra middelhavslandene, blant annet er det funnet håndverksgjenstander fra Mallorca og de andre baleariske øyene.
Språk, kultur og religion
På bakgrunn av de få ord, stedsnavn og familienavn som fins blir språket guanche gjerne klassifisert som et berbisk språk."
Kristin Spitznogle
Kristin Engen Spitznogle (født 1972) er en norsk psykolog, sexolog og sanger.
Psykolog
Spitznogle er utdannet psykolog ved Universitetet i Tromsø (2003) der hovedfagsoppgaven hennes var om pornografi. Hun har dybdekompetanse i sexologi, og er sertifisert PREP-instruktør (Prevention and Relationship Enhancement Program).
Hun har drevet privat praksis som psykolog. Hun har også holdt foredrag, vært spaltist i Woman, Nordlys, VG og resett.no. Ved sistnevnte avis med hovedfokus på menns rettigheter, vold mot menn og andre politiske og sosiale rettigheter.
I 2006 var hun programleder samlivs-programmet Sexskolen på TV3.
Spitznogle har også bemerket seg med sin aktivisme for menns rettigheter, og vant MannsForums kvinnepris i 2018.
Musikkarrière
Spitznogle har også musikalsk utdanning og var på 1990-tallet freelance-musiker i Nord-Norge. Hun har blant annet koret for Trine Rein og Lars Lillo-Stenberg på TV. Hun opptrådte på riksplan første gang i 1995 i kulturprogrammet Krakk på NRK. I 2003 fremførte hun en konsert i Tromsø med bare egne låter. Høsten 2007 presenterte hun sitt eget kabaretshow på Smuget som skulle være en hyllest til favorittartisten hennes, Janis Joplin.
240-årene f.Kr.
-- 249 f.Kr. -- 248 f.Kr. -- 247 f.Kr. -- 246 f.Kr. -- 245 f.Kr. -- 244 f.Kr. -- 243 f.Kr. -- 242 f.Kr. -- 241 f.Kr. -- 240 f.Kr.
Tiårsoversikt
Mathurin René Orry
Mathurin René Orry (født 1760, død 1825) var en fransk konfeksjonshandler og språklærer og den første som underviste i fransk ved universitetet i Christiania.
Orry var opprinnelig konfeksjonshandler, og hadde gått på samme skole som Carl Johan i Frankrike. Han ble utnevnt til lektor ved universitetet i Christiania i 1815 og fikk professortittelen året etter, mot kollegiets og regjeringens innstilling. Han ble værende i stillingen til han fikk avskjed i 1822. Orry var ingen forsker, men en praktisk språklærer.
Jernbanebasert missilkompleks
Jernbanebasert missilkompleks (russisk: Боевой железнодорожный ракетный комплекс - Bojevoj zjeleznodorozjnij raketnyj kompleks - BZjRK) var en type strategiske missilsystemer på jernbanevogner i Russland. Det var spesialdesignede jernbanetog med strategiske ballistiske missiler - ICBM inkludert kommandoposter, missilteknologiske og jernbanetekniske støttesystemer, sikkerhetsutstyr, personell fra De strategiske rakettstyrker som sikret driften av komplekset. Et spesielt designet missil, 15P961 "Molodets" (RT-23 UTTH), (Molodets betyr gromgutt) var det eneste missilet som ble serieprodusert. Systemet gjorde tjeneste i tiden 1987 til 1994 i et antall av 12 enheter, og blant jernbanepersonellet i Russland ble dette jernbanetoget kalt "tog nummer null". .
I perioden 2011-2017 ble det forøkt å gjenopplive dette jernbanekomplekset for ICBM gjennom en oppgradering, kalt BZjRK Barguzin.
Arne Rygh
Arne Arntzen Rygh (født 19. februar 1882 i Kristiania, død 26. februar 1968) var en norsk advokat.
Liv
Han var sønn av Evald Rygh (1842–1913) og Sofie Arntzen (1842–1913), og bror av juristen Per Rygh (1874–1941). Navnet hadde han etter en oldefar på morssiden, sorenskriver Arne Arntzen. Faren var ordfører i Kristiania og statsråd fra 1889 til 1891. Familien bodde i en villa i Eilert Sundts gate i Kristiania, hvor den ugifte onkelen Oluf Rygh og en ugift tante også bodde.
Som gutt var Arne Rygh elev ved Aars og Voss' skole, før han studerte og ble cand. jur. i 1904. Som student var han medlem av styret for Studentersamfundet og Den konservative studentforening. Etter et studieopphold i England ble han i 1907 edsvoren fullmektig hos advokatene Krog, Schjødt og Strøm, og fra 1909 var han ansatt som juridisk sekretær i Rjukan-selskapene, hvor hans bror Per Rygh var direktør. Han sluttet i denne stillingen i 1912 og begynte samme år advokatpraksis i Kristiania i kompaniskap med Eivind Eckbo. Til kompaniskapets 50-årsjubileum i 1962 ble det utgitt en minnebok ved Nils Kaurin.
Fra 1914 til 1918 var han juridisk konsulent for Norges Rederforbund. Senere var han i mange år medlem av rederforbundets rettsutvalg. Som advokat arbeidet han særlig med skatterett og aksjerett.
I årene før 2. verdenskrig var han formann i Skattebetalernes landsforening, samt Norges Bondelags skattenevnd. Under 2. verdenskrig var han noen uker arrestert som gissel ved Bredtvedt fengsel.
Rygh skrev bøkene Om beskatning av jordbruk og skog (1929) og Sjøpant etter norsk lov (1934). Dessuten skrev han artikler om juridiske og økonomiske emner i Retstidende, Norges Handels- og Sjøfartstidende og andre aviser. Han var medlem av styret i Norsk forening for internasjonal rett i mange år, og titulærmedlem av Comité Maritime Internationale. Rygh eide en stor boksamling og interesserte seg for historie, politikk og økonomi. Han var også en ivrig jeger.
Flevolands flagg
Flevolands flagg er inndelt i tre horisontale baner, med en hvit lilje plassert i det øvre venstre hjørnet. Fargene er (ovenfra og nedad) blått, grønt og gult. Den gule banen er smalere enn de andre og har 3 bølger på siden nærmest flaggstangen.
Den gule fargen symboliserer de bølgende korn- og rapsåkrene. Den grønne banen står for det flate landskapet, mens den blå står for luften. Liljen i øvre venstre hjørne kommer fra Cornelis Lelys familievåpen, han grunnla Zuiderzeeprosjektet (ned. de Zuiderzeewerken) som tok Flevoland tilbake fra vannet.
Historikk
Flagget er designet av provinsens daglige styre i samarbeid med designbyrået BRS fra Amsterdam. Flagget ble heist for første gang den 9. januar 1986, da Flevoland offisielt ble en provins.
Beskrivelse
Flagget ble fastlagt av provinciale Staten (tilsvarende den politiske delen av den norske fylkeskommunen) 21. januar 1959: Rektangulært, forholdene er 2:3.
PGA-touren 2020/21
Ettersom Korn Ferry-touren ble til en 2020/21-sesong og ingen rykket opp til PGA-touren, beholdt Kris Ventura PGA-kortet sitt til tross for at han ikke kom blant de 125 beste spillerne på PGA-touren 2019/20. Sammen med Viktor Hovland representerte Ventura Norge på PGA-touren for andre sesongen på rad.
Grunnspillet
De 125 best plasserte spillerne i grunnspillet kvalifiserte seg til FedEx-sluttspillet 2021, mens de ti beste utløste en bonus fra Comcast Business.
Sluttspillet
<references group="lower-alpha"/>
21 Beste
21 Beste er en samleplate med Olav Stedje, utgitt i oktober 1998.
Kortspill
Kortspill er en samlebetegnelse på en rekke spill hvor det brukes spillekort. Det finnes et utall av forskjellige kortspill, men det er vanskelig å dele de fleste av kortspillene inn i grupper av kortspill.
Formålet med kortspill kan være hyggelig samkvem og tidtrøyte, men kortspill kan også være spill om penger eller andre verdisaker, som ved Poker og Tjueen. Bridge er et kjent internasjonalt kortspill med budrunder som blir brukt i turneringer på alle nivå. Et lag består her av to spillere.
Historie
Kortspillene skal ha oppstått i Kina og kom til Europa med muslimene på 1300-tallet. Ruller fra Kinas Tang-dynasti nevner et spill med papirfliser (selv om disse liknet mer på moderne domino enn kort), og eksperter anser dette som den første skriftlige dokumentasjonen for kortspill. En håndfull europeiske litterære referanser på slutten av 1300-tallet peker på den plutselige ankomsten av et "Saracens spill", noe som antydet at kort ikke kom fra Kina, men fra Arabia. Nok en hypotese argumenterer for at nomader hadde med seg fortune-fortellingskort fra India, og tildelte en enda lengre antikk til kortspillet. Uansett, kommersielle muligheter muliggjorde sannsynligvis overføring av kortspill mellom Østen og Europa, da utskriftsteknologi fremskaffet produksjonen over landegrensene.
Ulike kortspill
Noen vanlige norske kortspill med tradisjonelle spillekort.
Kortspillgrupper
Man kan for eksempel skille mellom spill med tradisjonelle spillkort og samlekortspill/patenterte kortspill. De tradisjonelle spillkortene finnes i 4 kortfarger: spar, kløver, hjerter og ruter. Hver av kortfargene har valørene: 2, 3, 4, 5, 6, 7, 8, 9, 10, knekt, dame, konge og ess. Eksempler på samlekortspill er Magic: The Gathering, Pokemon og Digimon. Her er kortene og reglene spesifikke for de respektive spillene. Det samme gjelder andre patenterte kortspill slik som Uno.
Trumf er en kortfarge, som er sterkere enn de andre fargene. Generelle trumfregler er, at trumf kun kan brukes, hvis spilleren er renons i (dvs. mangler) den spilte fargen, eller han har utspillet eller trumffargen er spilt ut.
I tillegg kan tradisjonelle kortspill lett deles i to hovedgrupper: kortspill for en person (kabal) eller kortspill for flere spillere.
Kharga
Kharga (الخارجة, al-Kharijah, al-Kharga eller Al-Khariyya; «det ytre»; koptisk: (ϯ)ⲟⲩⲁϩ `ⲙⲯⲟⲓ, (Di)Wah Ēmpsoy, «Psois oase») er den sørligste av Egypts seks store bebodde oaser i den vestlige ørkenen. Kharga er også navnet på en større by i oasen, provinshovedstaden for guvernementet Al Wadi al Jadid («Nydalen»), «en fordypning som er omkring 16 mil lang og fra 2 til 8 mil bred». Stedet har en befolkning på 60 584 innbyggere i 2006, beregnet til 72 558 i 2017. Det er den mest moderniserte oasen i Egypt og hovedbyen har alle de vanligste innretninger og ressurser for en by. Nesten ingen gammel arkitektur finnes fortsatt. Rutebusser knytter Kharga til de andre vestlige oasene og resten av Egypt. Siden 1996 finnes det en jernbane til Qena i Nildalen og havnebyen Safaga ved Rødehavet.
Karavaneveien Darb el-Arbain
Handelsveien Darb el-Arbain passerte Kharga og Asyut og ble benyttet allerede i det gamle rike i Egypt (2780 f.Kr.-2260 f.Kr) for å transportere handelsvarer som gull, elfenben, krydder, hvete, dyr og vekster. Darb el-Arbains lengste strekning var nordover fra Kobbei i Sudan gjennom ørkenen via Bir Natrum og Wadi Howar til Egypt. Alle oaser har alltid vært krysninger for karavaner. I Kharga er det særlig påtagelig med en kjede av festninger som romerne bygget for å beskytte handelsveien. Festningenes størrelse og hensikt varierte; noen var små utposter og andre bevoktet store bosetninger med egne avlinger. Alle ble bygget med soltørket murstein, men noen hadde også små templer av stein og med inskripsjoner på veggene.
Den greske historikeren Herodotos på 400-tallet f.Kr. beskrev Darb el-Arbain «som en vei som ble krysset... på førti dager» og på hans tid var veien viktig for handelen mellom Nubia og Egypt. Den kalles av den grunn for «Førtidagersveien». Den ble benyttet av store karavaner på opptil 12 000 kameler på 1300-tallet da trafikken var på sitt største.
Arkeologiske steder
Hibis tempel ble grunnlagt av farao Psamtik II, men ble ferdigstilt under Perserrikets okkupasjon av Egypt i tiden rundt 500 f.Kr.. Det er ligger i en palmelund to kilometer nord for dagens Kharga. En tidlig kristen gravplass, Al-Bagawat, ble benyttet fra 200-tallet til 700-tallet og er en av de tidligste og best bevarte kristne gravplassene som er bevart.
Bilder
Fil:Temple_of_Hibis.jpg|Hibis-tempelet Fil:The Temple of Hibis by Hanne Siegmeier.jpg |Detalj fra Hibis-tempelet Fil:Bagawat.jpg|Levningene av den gamle kristne, koptiske gravplassen Al-Bagawat Fil:Ummm el-Dabadib, fortress (a).jpg|Den romerske festningen ved Ummm el-Dabadib
</Gallery>
Alphons Victor Müller
Alphons Victor Müller (eller Müller-Rom; født 1867 i Diedenhofen i Lorraine, død 14. februar 1930 i Roma) var en katolsk prest tilhørende dominikanerordenen, journalist og historiker. Han konverterte til protestantismen.
Liv og virke
Müller gikk på gymnas i Diedenhofen og i Montigny ved Metz. I 1885 trådte han i Venlo inn i dominikanerordenen og ble etter studiet presteviet i 1891. Året etter begynte han ved Institut für österreichische Geschichtsforschung i Wien.
Allerede etter seks år forlot han ordenen, og konverterte til protestantismen - ifølge vennen Edmund Freiherr Raitz von Frenz etter at han var blitt kritisert i noen katolske aviser.
Han arbeidet så for Monumenta Germaniae.
Deretter slo han seg ned i Roma, og arbeidet som forfatter og journalist for Tägliche Rundschau. I sine skrifter ytret han seg tildels sterkt kritisk til Madonna-andaktene i katolisismen; senere skrev han om Martin Luther og de teologiske kilder han hadde benyttet.
Müller gikk for å være dannet og beskjeden, og også etter sin uttreden fra den katolske kirke nøt han en høy anseelse i enkelte kretser i Vatikanet.
Dengang jeg var pike
«Dengang jeg var pike» er et skillingstrykk skrevet av Erik Bøgh til syngespillet «Et enfoldig pikebarn» i 1853. Alf Prøysen presenterte det i sin visespalte i «Magasinet for alle» i 1957.
Teksten
1.Ja nu tør man jo sige og gjøre nesten hva man vil, men den gang jeg var pike gikk det ikke sådan til. Da var man streng og ærbar, å så ærbar, og pikene i sær bar seg ikke ad som nu.
2.Så snart de skulle svare en herre slo de øyet ned, og rødmet dypt når bare man nevnte kjærlighet. Og bryllup og dess like, og dess like var ting som ingen pike på tyve år forsto.
3.Den gang var aldri talen om eget valg, thi mor og far bestemte herr Gemalen og så var den sak klar. Så snart de foreslo ham, foreslo ham så neide man og tok ham og takket attpå til.
4.Men nu er barn rebelske besatte av den onde ånd, de våger at forelske seg rent på egen hånd. Ny fy da må jeg sige, rent ut sige at den gang jeg var pike da var det piker til.
Dag H. Nestegard
Dag Hestetræet Nestegard (født 1968 i Florø) er en norsk jounalist, forfatter og filmprodusent. Han har skrevet biografier om flypioneren Thor Solberg og samferdselspolitikeren Kjell Opseth.
Han vokste opp i Svelgen i Sogn og Fjordane og flyttet senere til Ås kommune. Nestegard har mastergrad fra studieprogrammet Faglitterær skriving ved Høgskolen i Buskerud og Vestfold. Han har studert radiojournalistikk ved medielinja på Høgskulen i Volda. Skoleåret 1989/1990 var han elev på avislinja ved Skjeberg Folkehøyskole i Østfold.
Nestegard begynte som journalist i Firdaposten i Florø. Etter studier i Volda (1992-1994) arbeidet han ti år i NRKs nyhetsavdeling i Oslo, blant annet som nestleder i utenriksredaksjonen og som korrespondent i Midtøsten høsten 2001. Senere var han presserådgiver for henholdsvis fiskeriministeren og samferdselsministeren. En periode var han også informasjonssjef i Redd Barna.
Høsten 2007 laget han dokumentarfilmen Vekkelsen for NRK. Brorparten av opptakene er gjort i Egypt. Filmen forklarer sammenhengen mellom den islamske vekkelsen og terror mot vestlige mål. Nestegard laget filmen sammen med NRK-fotograf Mohammed Alayoubi. Senere startet Nestegard foretaket Stang Media sammen med to tidligere kolleger fra Dagsrevyen, Sølve og Frode Stang.
Fra 2011 til 2014 var Dag H. Nestegard redaktør for Bok & samfunn, et magasin som dekker bokbransjen.
I perioden 2019-2023 var han gruppeleder for Ås SV i Ås kommunestyre.
Sesongen 2022/2023 publiserte Nestegard flere egenkomponerte låter. Låtene er produsert av Eirik Molnes Husabø i Verdens Beste Studio i Florø.
Han er barnebarnet til spelemannen Hans O. Nestegard (1885-1974) fra Hol i Hallingdal. Søstera er gift med trommeslageren i Hellbillies.
MDF
Halvhard fiberplate, ofte kalt MDF (fra engelsk medium-density fiberboard), er et fabrikkert treprodukt. Det lages ved at mykt trevirke brytes ned til trefibre og kombineres med voks og lim under høy temperatur og høyt trykk. Denne massen bruker man til å forme plater og paneler. MDF er et byggemateriale som brukes på samme måte som kryssfinér. På norsk betyr navnet fiberplate med middels tetthet, og det finnes andre plater med lavere og høyere tetthet. Et eksempel er HDF (hard fiberplate), som har tettheten 800–1450 kg/m³, mens MDF har 500–800 kg/m³. En av de største fordelene med MDF i møbelproduksjon er at materialet ikke har fiberretning. Det gjør at man både kan frese kantene til avrunding eller profil, og eventuelt frese til speilformer i dørblader og lignende.
Toto Wong
Toto Kwan To Wong (født 10. januar 2000) er en hongkongkinesisk svømmer.
I 2021 representerte hun landet sitt på stafettlaget på 4 × 100 meter medley som med 14. plass ble utslått i forsøksheatet.
Knud Børge Overgaard
Knud Børge «KB» Overgaard (født 21. mars 1918 i Viby i Aarhus, død 20. oktober 1985 i Hjørring) var en dansk fotballspiller som deltok i de olympiske leker 1948 i London.
Overgaard vant en olympisk bronsemedalje i fotball under Sommer-OL 1948 i London. Han var med på det danske laget som kom på tredjeplass i fotballturneringen bak Sverige og Jugoslavia. Danmark vant åttendedelsfinalen med 3-1 over Egypt og i kvartfinalen beseiret de med 5-3. De tapte semifinalen med 2-4 mot Sverige men de vant bronsefinalen over Storbritannia med 5-3. Han spilte alle fire kampene i OL-turneringen og bronsefinalen ble hans siste landskamp for Danmark.
Overgaard debuterede som 27-årig på 1945 på Råsundastadion i Stockholm i en landskamp mot, Danmark tapte med 1-2. Han spilte totalt åtte landskamper for Danmark.
Fauriellidae
Fauriellidae er en gruppe (familie) av insekter som tilhører ordenen trips (Thysanoptera). Trips er små insekter mellom 0,5 og 1,5 cm lange, men de fleste er under 5 millimeter.
Utseende
Disse tripsene har slanke, ni-leddete antenner. Hodet er noe kjegleformet, beina slanke.
Liv og utvikling
Artene synes å være knyttet til blomster, kanskje særlig i kurvplantefamilien. De to europeiske artene er muligens knyttet til planter i malurtslekta (Artemisia).
Utbredelse
Familien er representert med én art i California, to fra det sørøstlige Afrika og to fra Sør-Europa.
Sarah Bettles
Sarah Bettles (født 16. oktober 1992) er en britisk bueskytter.
Hun representerte Storbritannia under Sommer-OL 2020 i Tokyo, hvor hun ble utslått i andre runde.
Lars Nyberg (bedriftsleder)
Lars Gunnar Nyberg (født 7. desember 1951) er en svensk næringslivsleder.
Lars Nyberg er utdannet siviløkonom fra Stockholms universitet og har gjort karrière både internasjonalt og i Sverige, blant annet med lederstillinger innen Philips og som konsernsjef i NCR fra 1995 til 2003. Han har også hatt styreverv i Sandvik, Micronic Laser Systems, IBS, Data Card, Autoliv og Snap-On. Nyberg var konsernsjef i TeliaSonera fra 2007 til 2013, og avgikk etter eget ønske som følge av konsernets tvilsomme investeringer i Usbekistan.
Nyberg har vært medlem av Kungliga Ingenjörsvetenskapsakademien siden 2004.
Mrs. Einstein
Mrs. Einstein er en nederlandsk vokaljentegruppe som ble dannet i 1988. Gruppa fremførte alle seks bidragene i Nationaal Songfestival i 1997, og vant med sangen «Niemand heeft nog tijd», og de representerte dermed hjemlandet i Eurovision Song Contest samme år.
I den internasjonale finalen ble «Niemand heeft nog tijd» fremført av gruppas fem daværende medlemmer, Linda Snoeij, Marjolein Spijkers, Saskia van Zutphen, Suzanne Venneker og Paulette Willemse. Sangen ble nummer 22 med fem poeng, og ble liggende åtte uker på den nederlandske singellisten, med en 65.-plass som beste plassering.
Etter 2010 har gruppa bestått av Saskia van Zutphen og Paulette Willemse.
BZjRK Barguzin
BZjRK Barguzin var et planlagt jernbanevåpenkompleks for de russiske strategiske missilstyrkene kunngjort i desember 2011. Dette var et forsøk på å gjenopplive Jernbanebasert missilkompleks som ble nedlagt i 1994. .
Missiltyper som RS-24 Jars eller RS-26 (Rubezh, Vanguard) eller 3M30 Bulava ble diskutert. I desember 2014 publiserte TASS informasjon om at Jars ville være grunnlaget for komplekset. Det skulle leveres til tjeneste for slike missilsystemer innen 2020 eller tidligere. Motstanden mot systemet vokste, og i desember 2017 ble det annonsert at utviklingen av komplekset var avviklet av økonomiske årsaker.
2. divisjon fotball for menn 2023
2. divisjon fotball for menn 2023 (også kalt PostNord-ligaen 2023) består av 28 lag fordelt på to avdelinger. Ligaen startet 9. april 2023 og avsluttes 11. november 2023.
Balsfjord
Balsfjord kommune (nordsamisk: Báhccavuona suohkan, kvensk: Paatsivuonon komuuni) ligger i Troms og Finnmark fylke. Den grenser i nord til Tromsø, i øst til Storfjord, i sør til Målselv, og over fjordene i vest til Senja (kommune). Kommunen ligger på begge sider av Balsfjorden. Det meste av Malangshalvøya hører til kommunen. I sørøst strekker den seg nesten til svenskegrensen, med Sagelvas dalføre. Videre Langdalen, Balsfjordeidet og Tamokdalen i sørøst.
Balsfjord er en del av Troms politidistrikt, Nord-Troms tingrett og Hålogaland lagmannsrett. Sammen med Karlsøy og Tromsø er man med i Tromsø-områdets regionråd. I Den norske kirke tilsvarer soknet Balsfjord/Malangen, i Indre Troms prosti (Nord-Hålogaland bispedømme), Balsfjord kommune.
Historie
Det er helleristninger (2500-4000 gamle) ved Balsfjord kirke på Tennes, (bygd 1856). Ved botnen av Nordfjorden, i Malangen, finnes også et cirka 3000 år gammelt helleristningsfelt.
Kommunen ble opprettet som kommune 1860. Seinere ble Malangen skilt ut (1871), og så var det noe mindre grensejusteringer mot Lyngen (1875) og Målselv (1904). 1964 ble Balsfjord og Malangen, unntatt områdene vest for Aursfjorden og rundt fjordbotnen, slått sammen. Sine nåværende grenser fikk Balsfjorden 1966 da Sørelvmo-området ble overført til Målselv kommune.
Geografi
Kommunen er dominert av de to fjordene Balsfjorden og Malangen. Rundt fjordene er slake, fruktbare lier som gir gode forhold for jordbruk. De sørlige delen av kommunen, mot Målselv, har mange store vatn: Sagelvvatnet, Josefvatnet, Indre og Ytre Fiskelausvatnet, Takvatnet og Fjellfrøsvatnet. Østover fører Balsfjordeidet over til Storfjord. Nord for dette eidet ligger de sørligste fjellene i Lyngsalpan hvor den 1 505 meter høye Piggtinden står på grensepunktet mellom Balsfjord, Tromsø og Storfjord kommuner. Helt i sørøst ligger Tamokdalen, omkranset av de massive fjellene som er karakteristisk for Indre Troms.
Malangen i den vestlige delen av kommunen var egen kommune fram til 1964.
Det høyeste fjellet i Balsfjord er Rostafjellet (1 590 moh), tett etterfulgt av Vassdalsfjellet (1 587 moh), Lille Russetinden (1 527 moh) og Rasmustinden (1 224 moh).
E6 og E8 går gjennom kommunen, og de to europaveiene møtes på Nordkjosbotn.
Bosetning
Per 2. kvartal 2022 har kommunen et befolkningsantall på 5 516. Størstedelen av befolkningen bor rundt innerst del av Balsfjorden og de daler og eier som ligger der. Her ligger også kommunens to tettsteder: Nordkjosbotn (480 inbyggere), som er et viktig trafikknutepunkt med videregående skole, og kommunesenteret Storsteinnes (1079 inbyggere), som blant annet huser Midt-Troms Museums naturhistoriske avdeling.
Kommunikasjon
E6 går gjennom kommunen fra sørvest mot nordøst. Veien forbinder kommunen med Målselv i sør og Storfjord i øst. E8 er hovedvei fra Finnland til Tromsø og deler strekningen fra Skibotn til Nordkjosbotn med E6 og går derfra langs Balsfjordens østside mot Tromsø. Balsfjord kommune har to veiforbindelser til Tromsø, E8 og Fylkesvei 858. Fylkesveien tar av fra E6 i Sørkjosen, gjennom Storsteinnes og videre til Malangseidet og inn i Tromsø kommune nordligst på halvøya. Der føres fylkesveien i en undersjøisk tunnel over på Kvaløya som har bruforbindelse til byen Tromsø. Fylkesvei 7892 fører langs vestsiden av halvøya. Fylkesvei 87 går gjennom Tamokdalen lengst øst i kommunen til Øverbygd i Målselv.
Inntil midten av 1900-tallet var sjøveis kommunikasjon viktigst i Balsfjord kommune og bebyggelsesmønsteret er fremdeles noe preget av det.
Tettsteder
Tettstedet Storsteinnes på vestre side av Balsfjordens indre del er kommunesenter og et lite regionsenter også for nabokommunene. En stor andel av kommunens innbyggere bor i eller nær ved dette tettstedet.
Nordkjosbotn er det andre tettstedet innerst i Balsfjorden. Her møtes europaveiene og stedet er omtalt som Nord-Norges største veikryss.
Malangen er et eldre kirkested og kommunesenter i vestre del av kommunen. Stedet ligger mer avsides i forhold til veiforbindelsene, men lå sentralt den gang sjøen var viktigst som ferdselsåre.
Politikk
Utfyllende artikkel - Balsfjord - tidligere kommunestyrevalg
Øvrig
Nordkjosbotn har videregående skole. På Storsteinnes er det sykehjem. Både Nordkjosbotn og Storsteinnes har idrettshall. På Mortenhals, ved Malangen, ligger Folkehøgskolen 69° Nord.
Delområder
Balsfjord kommune er delt inn i følgende tre statistiske delområder (innbyggertall 2013): Bosted ikke oppgitt (12)